
MINISTARSTVO TURIZMA I SPORTA REPUBLIKE HRVATSKE, OIB: 87892589782, Zagreb, Prisavlje 14, koje zastupa ministar (u nastavku: Ministarstvo)
	
i

Korisnik, adresa, OIB:, kojeg zastupa Odgovorna osoba (u nastavku: Korisnik) zaključili su u Zagrebu
		

UGOVOR br. 1/26-KTG/E
O dodjeli bespovratne potpore 
„Konkurentnost turističkog gospodarstva“ 2026. godine
                                                            Mjera E - Punionice 

Članak 1.
Ovim Ugovorom uređuju se međusobna prava i obveze ugovornih strana u vezi dodjele bespovratne potpore odobrene u okviru Javnog poziva „Konkurentnost turističkog gospodarstva“ 2026. godine KLASA:, URBROJ: od 2026. godine (dalje u tekstu: Javni poziv).

Članak 2.
[bookmark: _GoBack]Ovim Ugovorom Ministarstvo dodjeljuje Korisniku poticajna, namjenska i bespovratna sredstva u iznosu od 00,00 (slovima: 00 tisuća)  eura  (u daljnjem tekstu: odobrena sredstva), pod uvjetima i sukladno kriterijima navedenim u Programu i ovom Ugovoru, a za sufinanciranje projekta (Naziv projekta) u Mjeri E.

Članak 3.
(1) Korisniku su odobrena sredstva iz članka 2. ovog Ugovora za sufinanciranje projekta čiji su troškovi iskazani u Obrascu troškovnika koji je sastavni dio ovog Ugovora.

(2) Korisnik je dužan projekt za koji su mu odobrena sredstva u cijelosti provesti sukladno Obrascu troškovnika odobrenom od strane Ministarstva.

(3) Korisnik se obvezuje vlastita sredstva i sredstva odobrena od strane Ministarstva koristiti za provođenje onih aktivnosti koje su usuglašene i odobrene od strane Ministarstva u posljednjem važećem Obrascu troškovnika.

(4) Namjena i iznos troškova iskazani u Obrascu troškovnika, ne mogu se mijenjati bez prethodnog pisanog odobrenja Ministarstva.

Članak 4.
(1) Odobrena sredstva isplatit će se na bankovni račun Korisnika, IBAN broj: HR, koji se vodi u: Banka jednokratno u cijelosti nakon što Korisnik dostavi Ministarstvu potpisani Ugovor, Obrazac troškovnika prihvaćen od strane Ministarstva i solemniziranu bjanko zadužnicu s naznakom prvog sljedećeg prihvatljivog iznosa navedenog u dokumentu bjanko zadužnice, koji je veći od iznosa odobrene potpore i pripadajuće zakonske zatezne kamate, odnosno minimalnog iznosa zadužnice kojega će odobriti Ministarstvo.
(2) Ukoliko Korisnik u roku od 8 dana od primitka Ugovora ne dostavi Ministarstvu potpisani primjerak Ugovora, Obrazac troškovnika prihvaćen od strane Ministarstva i solemniziranu bjanko zadužnicu, smatrat će se da je Korisnik odustao od korištenja sredstava.

(3) Prije isplate Ministarstvo će izvršiti provjeru poslovnog računa Korisnika, te u slučaju utvrđenja blokade računa, Ministarstvo neće izvršiti isplatu.

(4) Ministarstvo će prije isplate odobrenih sredstava izvršiti provjeru u Registru potpora male vrijednosti, te odobrena sredstva iz članka 2. ovoga Ugovora isplatiti Korisniku nakon što utvrdi da on ne premašuje odgovarajuću gornju granicu potpore male vrijednosti iz Uredbe Komisije (EU) br. 2023/2831 (300.000,00 eura u tri uzastopne godine). Iznos ili dio iznosa odobrenih sredstava, koji premašuje gornju granicu potpore male vrijednosti, neće biti isplaćen Korisniku.

Članak 5. 

(1) Korisnik je dužan do 30. listopada 2027. godine provesti projektne aktivnosti u cijelosti i staviti projekt  u funkciju turizma te Ministarstvu dostaviti „Konačno izvješće o završetku cjelokupnog prijavljenog projekta“ i potpisanu „Izjavu o stavljanju projekta u funkciju turizma“ te dokaze da su sredstva utrošena namjenski (račune na ime Korisnika i izvode s bankovnog računa kojima se dokazuje izvršeno plaćanje, fotodokumentaciju s potpisanom izjavom o autoru fotografija i druge dokaze o namjenskom trošenju sredstava).  

(2) Nalozi za plaćanje, kompenzacije, cesije, asignacije, ponude i predračuni neće se smatrati prihvatljivim dokazima o izvršenom plaćanju u smislu prethodnog stavka ovog članka.
Izvodi posebnog (zaštićenog) računa ne smatraju se dokazom izvršenog plaćanja iz stavka 1. ovoga članka. Ukoliko se utvrdi da su korisniku isplaćena odobrena sredstva koje je korisnik pravdao plaćanjem sredstvima s posebnog (zaštićenog) računa,  smatrat će se da su nastupile okolnosti iz stavaka 3. i 4. ovoga članka, te će Ministarstvo pokrenuti postupak povrata cjelokupnog iznosa odobrenih sredstava, sukladno stavku 5. ovoga članka. 

(3) Korisnik je dužan izvršiti povrat cjelokupnog iznosa isplaćenih odobrenih sredstava, uvećanog za pripadajuću zakonsku zateznu kamatu, koja se obračunava od dana isplate odobrenih sredstava na bankovni račun Korisnika, u korist Državnog proračuna Republike Hrvatske, ukoliko se naknadno utvrdi da je u postupku prijave dostavio lažne, netočne ili nepotpune podatke i/ili dokaze.

(4) Korisnik je dužan izvršiti povrat cjelokupnog iznosa isplaćenih odobrenih sredstava, uvećanog za pripadajuću zakonsku zateznu kamatu, koja se obračunava od dana isplate odobrenih sredstava na bankovni račun Korisnika, u korist Državnog proračuna Republike Hrvatske, ukoliko se utvrdi da odobrena sredstva nisu utrošena namjenski i u ugovorenom roku.

(5) Ministarstvo će pokrenuti postupak povrata cjelokupnog iznosa isplaćenih odobrenih sredstava ukoliko nastupe okolnosti iz stavaka 3. i 4. ovoga članka.

(6) Konačno izvješće podnosi se na obrascu „Konačno izvješće“, koji se može preuzeti na stranicama Ministarstva, na poveznici na kojoj je objavljen Javni poziv „Konkurentnost turističkog gospodarstva“ 2026. godine 

Članak 6.
(1) U slučaju utvrđivanja okolnosti koje utječu na nemogućnost dovršenja projekta u roku iz stavka 1. članka 5. i dostave obrasca „Konačno izvješće o završetku cjelokupnog prijavljenog projekta“, Korisnik je dužan odmah nakon utvrđivanja okolnosti, a prije isteka roka iz stavka 1. članka 5. ovog Ugovora, pisanim putem o tome obavijestiti Ministarstvo. 

(2) Ministarstvo može, kada za to postoje opravdani razlozi, na pisani zahtjev Korisnika koji stigne u propisanom roku iz stavka 1. ovoga članka, produžiti rok iz stavka 1. članka 5. ovog Ugovora, uz obostrano potpisani Anex Ugovora.

(3) Ukoliko Korisnik pravovremeno ne obavijesti Ministarstvo ili Ministarstvo ne produži rok iz stavka 1. članka 5. ovog Ugovora, Ugovor će se smatrati raskinutim, a Ministarstvo će zatražiti povrat odobrenih sredstava.

Članak 7.
(1) Najmanje tri godine od završetka projektnih aktivnosti, Korisnik mora obavljati istu registriranu ugostiteljsku djelatnost u predmetnom ugostiteljskom objektu, odnosno pružati predmetne usluge u turizmu.

(2) Na zahtjev Ministarstva Korisnik je dužan dostaviti podatke o poslovanju (bilanca, prihod od smještaja, broj noćenja, razdoblje poslovanja, broj zaposlenih i dr.) radi vođenja evidencije o učincima Programa.

Članak 8.
(1) U svrhu provođenja kontrole namjenskog korištenja sredstava, Ministarstvo je ovlašteno tijekom i nakon završetka provedbe projekta izvršiti provjeru korištenja ukupno uloženih sredstava (vlastitih i odobrenih sredstava) nadzorom na licu mjesta.

(2) Potpisom ovog Ugovora, Korisnik daje izričitu suglasnost da Ministarstvo može u bilo kojem trenutku izvršiti uvid u financijske izvještaje, financijsku, statusnu i svu drugu dodatnu dokumentaciju koja se odnosi na Korisnika i projekt, u svrhu provjere namjenskog korištenja sredstava i istinitosti podataka koje je Korisnik naznačio u odgovarajućim Prijavnim obrascima, izjavama koje je priložio uz Prijavni obrazac i popunjenim Obrascima izvještaja o provedbi projekta. Korisnik se obvezuje na zahtjev Ministarstva dostaviti traženu dokumentaciju kao i dokaze o realizaciji projekta i namjenski utrošenim odobrenim sredstvima.

Članak 9.
(1) Ako Ministarstvo utvrdi da Korisnik nije izvršio ugovorene obveze i nije postupio sukladno članku 5. stavcima 3. i 4. te članku 6. stavku 3. ili ako Korisnik ne dostavi potrebnu dokumentaciju kojom dokazuje pravilno korištenje odobrenih sredstava u ugovorenom roku, ili ako odobrena sredstva ne iskoristi u ugovorenom roku, ili ako ne obavlja istu registriranu ugostiteljsku djelatnost u predmetnom ugostiteljskom objektu, odnosno ne pruža predmetne usluge u turizmu najmanje tri godine od završetka projektnih aktivnosti, odnosno ne dostavi drugu vjerodostojnu dokumentaciju o namjenski utrošenim odobrenim sredstvima, Ministarstvo će Odlukom jednostrano raskinuti ovaj Ugovor te pokrenuti postupak povrata cjelokupnog iznosa isplaćenih odobrenih sredstava, uvećanog za pripadajuću zakonsku zateznu kamatu, koja se obračunava od dana isplate odobrenih sredstava na bankovni račun Korisnika.

(2) Ukoliko Korisnik ne realizira ugovorene aktivnosti te se nakon određenog roka odluči za povrat ugovorenih sredstava prije datuma navedenog u stavku 1. članka 5.ovog Ugovora, sukladno Odluci o raskidu ugovora Korisnik će izvršiti povrat cjelokupnog iznosa isplaćenih odobrenih sredstava, uvećanog za pripadajuću zakonsku zateznu kamatu, koja se obračunava od dana isplate odobrenih sredstava na bankovni račun Korisnika.

(3) Odluka o raskidu ugovora stupa na snagu 15 dana nakon dostave Korisniku.

(4) Istovremeno s odlukom o raskidu ugovora, Ministarstvo će donijeti i odluku o povratu odobrenih sredstava.

(5) Odlukom o povratu odobrenih sredstava iz stavka 1. i stavka 2. ovoga članka utvrdit će se iznos i način povrata odobrenih sredstava, uvećanih za pripadajuću zakonsku zateznu kamatu, tekuću od dana isplate odobrenih sredstava na bankovni račun Korisnika, kao i rok u kojemu je Korisnik dužan izvršiti povrat isplaćenih odobrenih sredstava u korist Državnog proračuna Republike Hrvatske.

(6) Ako dostava Odluke o raskidu ugovora i Odluke o povratu sredstava ne bude izvršena na adresu Korisnika naznačenu u ovom Ugovoru, Odluka će se staviti na Oglasnu ploču Ministarstva, te se u tom slučaju smatra da je dostava izvršena istekom osmoga dana od dana stavljanja Odluke na oglasnu ploču Ministarstva. 

(7) U slučaju da Korisnik ne izvrši povrat odobrenih sredstava, na način i u roku određenom u Odluci o povratu sredstava iz stavka 1. i stavka 2. ovoga članka, Ministarstvo će podnijeti bjanko zadužnicu iz stavka 1. članka  4. ovoga Ugovora na prisilnu naplatu, s obračunatom zakonskom zateznom kamatom, tekućom od dana isplate odobrenih sredstava na bankovni račun Korisnika. 

(8) Ukoliko se utvrdi nenamjensko i neopravdano korištenje sredstava (sukladno članku 5. stavcima 2. 3. i 4. te članku 6. stavku 3. i članku 9. stavku 1. ovoga Ugovora), Korisnik će biti uvršten na popis korisnika koji nisu namjenski koristili sredstva, kojeg vodi Ministarstvo.

Članak 10.
(1) Korisnik je suglasan da Ministarstvo prikuplja, obrađuje i koristi podatke iz ovog Ugovora, kao i iz cjelokupne suradnje ostvarene s Korisnikom u svrhu ispunjavanja propisanih standarda o transparentnosti podataka vezanih uz dodjelu potpora malih vrijednosti te pristaje na sudjelovanje u medijskom praćenju provedbe projekta (pristup poslovnim objektima, intervju, snimanje i sl.). 

(2) Korisnik može na vidljivom mjestu izvedenog projekta te na svim tiskanim, video i drugim materijalima vezanim za projekt, istaknuti logotip i naziv Ministarstva kao institucije koja je sufinancirala projekt koji je predmet Ugovora.

Članak 11. 
Isplaćena sredstva temeljem ovog Ugovora smatraju se potporom male vrijednosti sukladno Uredbi Europske komisije br. 2023/2831. o primjeni članaka 107. i 108. Ugovora o funkcioniranju Europske unije na de minimis potpore (SL EU, L 2023/2831, od 15. 12. 2023.). 

Članak 12.
Stranke će sve eventualne sporove rješavati sporazumno.
U slučaju da se ne postigne sporazum, ugovara se nadležnost stvarno nadležnog suda u Zagrebu.

Članak 13.
Ovaj Ugovor sastavljen je u 4 (četiri) primjerka, od kojih svaka Ugovorna strana zadržava po 2 (dva) 
primjerka.

	Za Ministarstvo:

Odgovorna osoba
	
	








Prilog: Obrazac troškovnika prihvaćen od strane Ministarstva 
	Solemnizirana bjanko zadužnica, na iznos odobren od strane Ministarstva

